Ռոբին վան Պերսի

Ռոբին վան Պերսի (, ), հոլանդացի ֆուտբոլիստ, հարձակվող, խաղում է թուրքական «Ֆեներբահչե» ակումբում և Նիդերլանդների ազգային հավաքականում։ Կարիերայի մեծ մասն անցկացրել է Անգլիայի մայրաքաղաքի «Արսենալ» ակումբում՝ դառնալով նրա լավագույն ֆուտբոլիստներից մեկը։ Հաջողությամբ հանդես է գալիս նաև Նիդերլանդների ֆուտբոլի ազգային հավաքականում։

Կենսագրություն  
Վան Պերսին ֆուտբոլային կարիերան սկսել է 5 տարեկանում՝ հոլանդական «Էքսելսիոր» ակումբի երիտասարդական կազմում և հեռացել է 15 տարեկանում՝ մարզչի և իր մոր միջև եղած հարաբերությունների պատճառով։ Այդ պատճառով 1998-ին տեղափոխվել է «Ֆեյենորդ»։ Նա արագորեն համալրել է հիմնական թիմի կազմը՝ թիմի հիմնական կազմի խաղացողների վնասվածքների պատճառով։ Իր նորամուտը տոնել է ընդամենը 17 տարեկանում՝ 2001/02 մրցաշրջանում խաղալով ընդհանուր 15 անգամ։ Ռոբին վան Պերսին արժանացել է 2001/02 մրցաշրջանի Հոլանդիայի լավագույն երիտասարդ ֆուտբոլիստի կոչմանը։ 2003/04 մրցաշրջանի վերջում Ռոբին վան Պերսին տեղափոխվել է «Արսենալ»։ Այդ ժամանակ նրան շատ քչերն էին ճանաչում։ «Արսենալի» կազմում առաջին անգամ խաղադաշտ է դուրս եկել Անգլիայի սուպերգավաթի եզրափակչում, երբ կանոնիրները հաղթեցին մանկունիացիներին 1։ 0 հաշվով։ Պրեմիեր լիգայի շրջանակներում առաջին անգամ խաղադաշտ է դուրս եկել 2005-ի սեպտեմբերին։ 2005-ի հունիսի 4-ին առաջին հանդիպումն է անցկացրել Հոլանդիայի հավաքականի կազմում։

Անձնական կյանք

Ընտանիք 
Ռոբինի մայրը՝ Խոսե Ռասը, նկարչուհի է և ոսկեգործ։ Հայրը՝ Բոբը, քանդակագործ է։ Ծնողների ամուսնալուծությունից հետո Ռոբինն ապրել է հոր հետ։ Դպրոցում հայտնի է եղել որպես կռվարար, մեկ անգամ չէ, որ հեռացվել դպրոցից։ Մայրական գծով պապը՝ Վիմ Ռասը, անցյալում մարմնամարզիկ է եղել։ Մանուկ տարիներին Ռոբինը երազում էր ծնողների գործը շարունակել, սակայն հետո ընտրեց սորտային կարիերան։

2004 թվականի մարտի 31-ին Ռոբինն ամուսնացել է մորկյան ծագում ունեցող իր վաղեմի ընկերուհու՝ Բուհրայի հետ։ Զույգն ունի երկու երեխա. որդին՝ Շաքիլը, ծնվել է 2006 թվականի նոյեմբերի 16-ին, իսկ դուստրը՝ Լայլան, ծնվել է 2009 թվականին։ 

Շաքիլը 2017 թվականից հանդես է գալիս Ֆեյենորդի պատանեկան հավաքականում։

Կարիերայի վիճակագրություն

Ակումբային կարիերա

Հավաքականում ելույթները

Ծանոթագրություններ

Արտաքին հղումներ 
 Ֆուտբոլիստի պաշտոնական կայքը 
 
 
 Վան Պերսիի վիճակագրությունը Նիդերլանդների ազգային հավաքականում 
 
 Ֆուտբոլիստը worldfootball.net կայքում 

Հոլանդացի ֆուտբոլիստներ
Ֆուտբոլիստներ այբբենական կարգով
Ֆուտբոլի հարձակվողներ
1983 ծնունդներ
Օգոստոսի 6 ծնունդներ
Նիդերլանդների հավաքականի ֆուտբոլիստներ
Ֆեներբահչեի ֆուտբոլիստներ
Մանչեսթեր Յունայթեդի ֆուտբոլիստներ
Թուրքական Սուպեր լիգայի ֆուտբոլիստներ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ